CELEX: 32006R1285
Language: el
Date: 2006-08-29 00:00:00
Title: Κανονισμός (ΕΚ) αριθ. 1285/2006 της Επιτροπής, της 29ης Αυγούστου 2006 , σχετικά με την έναρξη της διαδικασίας χορήγησης πιστοποιητικών εξαγωγής για τα τυριά που πρέπει να εξαχθούν το 2007 στις Ηνωμένες Πολιτείες της Αμερικής στο πλαίσιο ορισμένων ποσοστώσεων της ΓΣΔΕ

30.8.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 235/8
            
         
      ΚΑΝΟΝΙΣΜΌΣ (ΕΚ) αριθ. 1285/2006 ΤΗΣ ΕΠΙΤΡΟΠΉΣ
   
   της 29ης Αυγούστου 2006
   σχετικά με την έναρξη της διαδικασίας χορήγησης πιστοποιητικών εξαγωγής για τα τυριά που πρέπει να εξαχθούν το 2007 στις Ηνωμένες Πολιτείες της Αμερικής στο πλαίσιο ορισμένων ποσοστώσεων της ΓΣΔΕ
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 30,
   Εκτιμώντας τα ακόλουθα:
   
               (1)
            
            
               Στο τμήμα 2 του κεφαλαίου ΙΙΙ του κανονισμού (ΕΚ) αριθ. 1282/2006 της Επιτροπής, της 17ης Αυγούστου 2006, για τον καθορισμό των ειδικών λεπτομερειών εφαρμογής του κανονισμού (ΕΚ) αριθ. 1255/1999 του Συμβουλίου περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (2), προβλέπεται ότι τα πιστοποιητικά εξαγωγής για τα τυριά που εξάγονται στις Ηνωμένες Πολιτείες της Αμερικής στο πλαίσιο των ποσοστώσεων που απορρέουν από τις συμφωνίες που συνήφθησαν στο πλαίσιο πολυμερών εμπορικών διαπραγματεύσεων μπορούν να χορηγούνται σύμφωνα με ειδική διαδικασία που προβλέπει το εν λόγω άρθρο.
            
         
               (2)
            
            
               Η εν λόγω διαδικασία πρέπει να αρχίσει για τις εξαγωγές κατά το έτος 2007 και θα πρέπει να καθοριστούν οι σχετικές προς αυτές συμπληρωματικές λεπτομέρειες.
            
         
               (3)
            
            
               Οι αρμόδιες αρχές των Ηνωμένων Πολιτειών της Αμερικής διατηρούν για τη διαχείριση των εισαγωγών διάκριση μεταξύ της συμπληρωματικής ποσόστωσης που χορηγήθηκε στην Ευρωπαϊκή Κοινότητα στο πλαίσιο του Γύρου της Ουρουγουάης και των ποσοστώσεων που προκύπτουν από τον Γύρο του Τόκυο. Τα πιστοποιητικά εξαγωγής πρέπει να χορηγούνται, λαμβανομένης υπόψη της επιλεξιμότητας αυτών των προϊόντων για τις εν λόγω ποσοστώσεις των ΗΠΑ, όπως περιγράφονται στο «Harmonized Tariff Schedule of the United States of America».
            
         
               (4)
            
            
               Με στόχο την εξαγωγή της ανώτατης ποσότητας στο πλαίσιο των ποσοστώσεων για τις οποίες υπάρχει μέτριο ενδιαφέρον, πρέπει να επιτραπούν οι αιτήσεις που αφορούν τη συνολική ποσότητα της ποσόστωσης.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα πιστοποιητικά εξαγωγής για τα προϊόντα που υπάγονται στον κωδικό ΣΟ 0406 και παρατίθενται στο παράρτημα Ι του παρόντος κανονισμού και τα οποία πρόκειται να εξαχθούν στις Ηνωμένες Πολιτείες της Αμερικής το 2007 στο πλαίσιο των ποσοστώσεων που αναφέρονται στο άρθρο 23 του κανονισμού (ΕΚ) αριθ. 1282/2006, εκδίδονται σύμφωνα με τις διατάξεις του τμήματος 2 του κεφαλαίου ΙΙΙ του εν λόγω κανονισμού και με τις διατάξεις του παρόντος κανονισμού.
   Άρθρο 2
   1.   Οι αιτήσεις για τα προσωρινά πιστοποιητικά που αναφέρονται στο άρθρο 24 του κανονισμού (ΕΚ) αριθ. 1282/2006 (εφεξής «αιτήσεις») υποβάλλονται στις αρμόδιες αρχές από τις 1 έως τις 7 Σεπτεμβρίου 2006 το αργότερο.
   2.   Οι αιτήσεις γίνονται δεκτές μόνον εφόσον περιλαμβάνουν όλες τις πληροφορίες που αναφέρονται στο άρθρο 24 του κανονισμού (ΕΚ) αριθ. 1282/2006 και συνοδεύονται από τα έγγραφα που αναφέρονται στις εν λόγω διατάξεις.
   Στην περίπτωση κατά την οποία, για την ίδια ομάδα προϊόντων που αναφέρονται στη στήλη 2 του παραρτήματος Ι του παρόντος κανονισμού, η διαθέσιμη ποσότητα κατανέμεται μεταξύ της ποσόστωσης του Γύρου της Ουρουγουάης και της ποσόστωσης του Γύρου του Τόκιο, οι αιτήσεις πιστοποιητικών μπορούν να αφορούν μία μόνο από αυτές τις ποσοστώσεις και να αναφέρουν τη σχετική ποσόστωση, προσδιορίζοντας την ομάδα του προϊόντος και την ποσόστωση που αναφέρεται στη στήλη 3 του εν λόγω παραρτήματος.
   Οι πληροφορίες που αναφέρονται στο άρθρο 24 του κανονισμού (ΕΚ) αριθ. 1282/2006 συντάσσονται σύμφωνα με το υπόδειγμα που παρατίθεται στο παράρτημα ΙΙ του παρόντος κανονισμού.
   3.   Όσον αφορά τις ποσότητες που ορίζονται ως 22-Τόκυο και 22-Ουρουγουάη στο παράρτημα Ι στήλη 3, οι αιτήσεις πρέπει να αφορούν τουλάχιστον 10 τόνους και να μην υπερβαίνουν τη διαθέσιμη ποσότητα στο πλαίσιο της σχετικής ποσόστωσης, που ορίζεται στη στήλη 4 του εν λόγω παραρτήματος.
   Όσον αφορά τις άλλες ποσότητες που αναφέρονται στο παράρτημα Ι στήλη 3, οι αιτήσεις πρέπει να αφορούν τουλάχιστον 10 τόνους και να μην υπερβαίνουν το 40 % της διαθέσιμης ποσότητας στο πλαίσιο της σχετικής ποσόστωσης, που ορίζεται στη στήλη 4 του εν λόγω παραρτήματος.
   4.   Οι αιτήσεις γίνονται δεκτές μόνον εφόσον οι αιτούντες δηλώνουν γραπτώς ότι δεν έχουν υποβάλει και δεσμεύονται να μην υποβάλουν άλλες αιτήσεις για την ίδια ομάδα προϊόντων και για την ίδια ποσόστωση.
   Αν ένας αιτών υποβάλει διάφορες αιτήσεις για την ίδια ομάδα προϊόντων και για την ίδια ποσόστωση σε ένα ή περισσότερα κράτη μέλη, καμία αίτηση δεν γίνεται αποδεκτή.
   Άρθρο 3
   1.   Τα κράτη μέλη κοινοποιούν στην Επιτροπή εντός πέντε εργάσιμων ημερών από τη λήξη της περιόδου υποβολής των αιτήσεων, τις αιτήσεις που υποβλήθηκαν για κάθε μια από τις ομάδες προϊόντων και, εφόσον είναι αναγκαίο, τις ποσοστώσεις που αναφέρονται στο παράρτημα Ι.
   Όλες οι κοινοποιήσεις, συμπεριλαμβανομένων των κοινοποιήσεων «ουδέν», πραγματοποιούνται με φαξ ή με ηλεκτρονικό ταχυδρομείο (e-mail) σύμφωνα με το υπόδειγμα που παρατίθεται στο παράρτημα ΙΙΙ.
   2.   Η εν λόγω κοινοποίηση περιλαμβάνει για κάθε ομάδα, και, εφόσον είναι αναγκαίο, για κάθε ποσόστωση:
   
               α)
            
            
               κατάλογο των αιτούντων·
            
         
               β)
            
            
               τις αιτούμενες ποσότητες από κάθε αιτούντα ανά κωδικό προϊόντος της συνδυασμένης ονοματολογίας, καθώς και ανά κωδικό του «Harmonised Tariff Schedule of the United States of America (2006)»·
            
         
               γ)
            
            
               ένδειξη για το εάν ο αιτών είχε εξαγάγει τα σχετικά προϊόντα στις Ηνωμένες Πολιτείες Αμερικής σε τουλάχιστον ένα από τα προηγούμενα τρία έτη·
            
         
               δ)
            
            
               το όνομα και τη διεύθυνση του εισαγωγέα που καθορίζεται από τον αιτούντα και επιβεβαίωση για το αν ο εισαγωγέας είναι θυγατρική του αιτούντος.
            
         Άρθρο 4
   Η Επιτροπή, κατ’ εφαρμογήν των διατάξεων του άρθρου 25 του κανονισμού (ΕΚ) αριθ. 1282/2006, καθορίζει τη χορήγηση των πιστοποιητικών χωρίς καθυστέρηση και ενημερώνει σχετικά τα κράτη μέλη το αργότερο έως τις 31 Οκτωβρίου 2006.
   Τα κράτη μέλη κοινοποιούν στην Επιτροπή, εντός πέντε εργάσιμων ημερών από τη δημοσίευση των συντελεστών χορήγησης των προσωρινών πιστοποιητικών, για κάθε ομάδα και, εφόσον είναι αναγκαίο, για κάθε ποσόστωση, τις ποσότητες που χορηγήθηκαν ανά αιτούντα, σύμφωνα με το άρθρο 25 του κανονισμού (ΕΚ) αριθ. 1282/2006.
   Η κοινοποίηση πραγματοποιείται με φαξ ή με ηλεκτρονικό ταχυδρομείο σύμφωνα με το υπόδειγμα που παρατίθεται στο παράρτημα IV του παρόντος κανονισμού.
   Άρθρο 5
   Οι πληροφορίες που κοινοποιούνται δυνάμει του άρθρου 3 του παρόντος κανονισμού και του άρθρου 24 του κανονισμού (ΕΚ) αριθ. 1282/2006 ελέγχονται από τα κράτη μέλη πριν από την έκδοση των οριστικών πιστοποιητικών και το αργότερο έως τις 15 Δεκεμβρίου 2006.
   Σε περίπτωση κατά την οποία διαπιστώνεται ότι έχουν παρασχεθεί ανακριβείς πληροφορίες από εμπορευόμενο στον οποίο έχει χορηγηθεί πιστοποιητικό, το εν λόγω πιστοποιητικό ακυρώνεται και η εγγύηση καταπίπτει. Τα κράτη μέλη κοινοποιούν το γεγονός στην Επιτροπή χωρίς καθυστέρηση.
   Άρθρο 6
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Αυγούστου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 160 της 26.6.1999, σ. 48. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1913/2005 (ΕΕ L 307 της 25.11.2005, σ. 2).
   
      (2)  ΕΕ L 234 της 29.8.2006, σ. 4.
   
      ΠΑΡΑΡΤΗΜΑ Ι
      Τυριά προς εξαγωγή στις Ηνωμένες Πολιτείες της Αμερικής το 2007 στο πλαίσιο ορισμένων ποσοστώσεων της ΓΣΔΕ
      Τμήμα 2 του κεφαλαίου III του κανονισμού (ΕΚ) αριθ. 1282/2006 και του κανονισμού (ΕΚ) αριθ. 1285/2006
      
                  Ταυτοποίηση ομάδας σύμφωνα με τις συμπληρωματικές σημειώσεις του κεφαλαίου 4 του κωδικού εναρμονισμένου δασμολογίου των ΗΠΑ (HTS)
               
               
                  Ταυτοποίηση ομάδας και ποσόστωση
               
               
                  Διαθέσιμη ποσότητα το 2007
               
            
                  Σημείωση
               
               
                  Ομάδα
               
               
                  τόνοι
               
            
                  (1)
               
               
                  (2)
               
               
                  (3)
               
               
                  (4)
               
            
                  16
               
               
                  Not specifically provided for (NSPF)
               
               
                  16 — Τόκυο
               
               
                  908,877
               
            
                  16 — Ουρουγουάη
               
               
                  3 446,000
               
            
                  17
               
               
                  Blue Mould
               
               
                  17
               
               
                  350,000
               
            
                  18
               
               
                  Cheddar
               
               
                  18
               
               
                  1 050,000
               
            
                  20
               
               
                  Edam/Gouda
               
               
                  20
               
               
                  1 100,000
               
            
                  21
               
               
                  Italian type
               
               
                  21
               
               
                  2 025,000
               
            
                  22
               
               
                  Swiss or Emmenthaler cheese other than with eye formation
               
               
                  22 — Τόκυο
               
               
                  393,006
               
            
                  22 — Ουρουγουάη
               
               
                  380,000
               
            
                  25
               
               
                  Swiss or Emmenthaler cheese with eye formation
               
               
                  25 — Τόκυο
               
               
                  4 003,172
               
            
                  25 — Ουρουγουάη
               
               
                  2 420,000
               
            
   
      ΠΑΡΑΡΤΗΜΑ II
      Παρουσίαση των απαιτούμενων πληροφοριών βάσει του άρθρου 24 του κανονισμού (ΕΚ) αριθ. 1282/2006
      
         
   
   
      ΠΑΡΑΡΤΗΜΑ III
      Παρουσίαση των απαιτούμενων πληροφοριών βάσει του άρθρου 24 του κανονισμού (ΕΚ) αριθ. 1282/2006
      [να διαβιβαστεί στο (32-2) 295 33 10 ή AGRI-MILK-USA@ec.europa.eu]
      
         
   
   
      ΠΑΡΑΡΤΗΜΑ IV
      Παρουσίαση των προσωρινών πιστοποιητικών που χορηγούνται βάσει του άρθρου 25 του κανονισμού (ΕΚ) αριθ. 1282/2006
      [να διαβιβασθεί στο (32-2) 295 33 10 ή AGRI-MILK-USA@ec.europa.eu]